ai4bharat/Pralekha huggingface dataset:
రాష్ట్రపతి సచివాలయం
ఒకరు ప్రమాదంలో ఉంటే మరొకరు సురక్షితంగా ఉండరని కోవిడ్ -19 మహమ్మారి ప్రపంచానికి బోధించింది: రాష్ట్రపతి కోవింద్
కర్ణాటకలోని రాజీవ్ గాంధీ యూనివర్శిటీ ఆఫ్ హెల్త్ సైన్సెస్ యొక్క 23 వ వార్షిక సమావేశానికి భారత రాష్ట్రపతి హాజరయ్యారు
ఒకరు ప్రమాదంలో ఉంటే మరొకరు సురక్షితంగా ఉండరని కోవిడ్ -19 మహమ్మారి ప్రపంచానికి నేర్పించిందని భారత రాష్ట్రపతి శ్రీ రామ్ నాథ్ కోవింద్ అన్నారు. ఈ రోజు  కర్ణాటకలోని బెంగళూరులో రాజీవ్ గాంధీ యూనివర్శిటీ ఆఫ్ హెల్త్ సైన్సెస్ యొక్క 23 వ వార్షిక సమావేశంలో ఆయన ప్రసంగించారు. ఈ శతాబ్దంలోనే అతిపెద్ద మహమ్మారి అయిన కోవిడ్ ఊహించని ఆరోగ్య విపత్తుల పట్ల అప్రమత్తంగా ఉండాలన్న పాఠం నేర్పిందని అన్నారు. కోవిడ్ -19 చాలా అరుదుగా జరిగే ఆరోగ్య సంక్షోభం అనిపించినప్పటికీ శాస్త్రవేత్తలు ఇలాంటి సవాళ్లకు సిద్ధంగా ఉండాలని హెచ్చరించారు. ప్రపంచం సరైన పాఠాలు నేర్చుకుందని ఆయన ఆశాభావం వ్యక్తం చేశారు. కోవిడ్ అనంతర దశలో, ప్రజల ఆరోగ్య సంరక్షణపై ప్రపంచం ఎక్కువ శ్రద్ధ వహించాల్సి ఉంటుందని ఆయన పేర్కొన్నారు.
(గ్రాడ్యుయేషన్ విద్యార్థులను ఉద్దేశించి రాష్ట్రపతి మాట్లాడుతూ "ఈ గొప్ప వృత్తిలోకి ప్రవేశించడం ద్వారా సమాజానికి సేవ చేయడానికి ఊహించని మరియు అపూర్వమైన అవకాశాలు లభిస్తాయని చెప్పారు. ఈ అవకాశాలను వారు ఎంత బాగా ఉపయోగించుకుంటారనే దానిపై ఇది ఆధారపడి ఉంటుంది. ఫిబ్రవరి 1 న ప్రకటించిన కేంద్ర బడ్జెట్లో, ఆత్మనిర్భర్ భారత్ యొక్క ఆరు కీలకమైన మూల స్తంభాలలో‘ఆరోగ్యం మరియు శ్రేయస్సు’ రంగం కూడా ఉందని ఆయన పేర్కొన్నారు. దేశంలో ఆరోగ్య సంరక్షణ మౌలిక సదుపాయాలను పెంచడానికి ప్రాధాన్యత ఇస్తున్నారు. ఈ జాతీయ వనరును సమర్థవంతంగా ఉపయోగించడం వారి క్రియాశీల మద్దతు మరియు సహకారంతో మాత్రమే సాధ్యమవుతుందని ఆయన స్పష్టం చేశారు.
నివారణ, రోగ నిర్ధారణ మరియు చికిత్స వంటి అన్ని దశలలో మార్పులకు భారతదేశంలోని ఆరోగ్య రంగం సిద్ధంగా ఉందని రాష్ట్రపతి అన్నారు. ఆరోగ్య సంరక్షణ రంగంలో ఏ ఒక్క సంస్థ కూడా ఒంటరిగా ఫలితాలను ఇవ్వదు మరియు ఫలితాలను సాధించదు. ఆవిష్కరణ వంతెన సాధనకు ఈ రంగంలోని అన్ని వర్గాల భాగస్వామ్యం చురుకైన ప్రమేయం అవసరం
ప్రపంచంలో అతిపెద్ద అనుబంధ సంస్థల నెట్వర్క్లలో ఒకటైన రాజీవ్ గాంధీ హెల్త్ సైన్సెస్ ఆరోగ్య సంరక్షణ విద్యారంగంలో అనేక ఆవిష్కరణలకు దారితీసిందని రాష్ట్రపతి సంతోషం వ్యక్తం చేశారు. ఈ విశ్వవిద్యాలయం ప్రారంభమైనప్పటి నుండి నిరంతర కృషి కారణంగా ఇది ప్రపంచవ్యాప్తంగా విశ్వసనీయమైన బ్రాండ్గా అవతరించింది అని చెప్పారు.
రాష్ట్రపతి ప్రసంగాన్ని చూడటానికి దయచేసి ఇక్కడ క్లిక్ చేయండి..
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
అన్ని కేంద్ర ప్రభుత్వ పథకాల సేవలకు "వన్ స్టాప్ సొల్యూషన్"గా పోస్టల్ శాఖ
తెలంగాణ రాష్ట్రం ఏర్పడి 9 సంవత్సరాలు పూర్తి చేసుకున్న సందర్భంగా ప్రత్యేక పోస్టల్ కవర్ ,"తెలంగాణలో బౌద్ధ వారసత్వం - బావపూర్ కుర్రు" పోస్ట్ కార్డ్ ను విడుదల చేసిన కేంద్ర మంత్రి కిషన్ రెడ్డి
ఈరోజు హైదరాబాద్ డాక్ సదన్ లో జరిగిన కార్యక్రమంలో తెలంగాణ రాష్ట్రం ఏర్పడి 9 సంవత్సరాలు పూర్తయిన సందర్భంగా కేంద్ర సాంస్కృతిక, పర్యాటక, ఈశాన్య ప్రాంత అభివృద్ధి శాఖ మంత్రి శ్రీ జి.కిషన్ రెడ్డి ప్రత్యేక పోస్టల్ కవర్ ,"తెలంగాణలో బౌద్ధ వారసత్వం - బావపూర్ కుర్రు" పోస్ట్ కార్డ్ ను విడుదల చేశారు.
ఈ సందర్భంగా ఏర్పాటైన కార్యక్రమంలో మాట్లాడిన శ్రీ కిషన్ రెడ్డి ప్రధానమంత్రి శ్రీ నరేంద్ర మోదీ నాయకత్వంలో కేంద్ర ప్రభుత్వం దార్శనికత తో అమలు చేస్తున్న కార్యక్రమాలు పోస్టల్ విభాగాన్ని బహుళ సేవా ఏజెన్సీగా అభివృద్ధి చేశాయన్నారు. పోస్టల్ విభాగం ప్రజలకు ఆధారిత సేవలు అందిస్తుందన్నారు. దేశవ్యాప్తంగా పోస్టల్ విభాగానికి ఉన్న వ్యవస్థను ఆధారంగా చేసుకుని అన్ని ప్రభుత్వ పథకాల సేవలను అందించాలని కేంద్ర ప్రభుత్వం నిర్ణయించిందన్నారు. అట్టడుగున ఉన్నవారికి, మారుమూల ప్రాంతాల్లో నివసిస్తున్న వారికి సంక్షేమ పథకాల ఫలాలు పోస్టల్ శాఖ "వన్ స్టాప్ సొల్యూషన్"గా పనిచేస్తుందని శ్రీ కిషన్ రెడ్డి వివరించారు. వస్తువులను అందించడంతో పాటు కేంద్ర ప్రభుత్వ కార్యక్రమాల అమలు, కేంద్ర సంక్షేమ పథకాల అమలులో పోస్టల్ విభాగం కీలకంగా మారిందని మంత్రి అన్నారు.
2016 లో ఏర్పడిన తెలంగాణ పోస్టల్ సర్కిల్ సాధించిన ప్రగతిని, అమలు చేసిన కార్యక్రమాలను శ్రీ కిషన్ రెడ్డి అభినందించారు. వివిధ కార్యక్రమాల అమలు కోసం పోస్టల్ శాఖ 7429 కోట్ల రూపాయలు ఖర్చు చేసిందన్నారు. తెలంగాణ పోస్టల్ సర్కిల్ ఏర్పడిన తర్వాత కొత్తగా రెండు పోస్టల్ పోస్టల్ రీజియన్లు, 17 పోస్టల్ డివిజన్లు, 2 ఆర్ఎంఎస్ డివిజన్లు ఏర్పడ్డాయి. తెలంగాణ పోస్టల్ సర్కిల్ ప్రజల సౌకర్యార్థం 5 కిలోమీటర్ల పరిధిలో బ్యాంకులు లేని గ్రామాల్లో 58 కొత్త పోస్టాఫీసులను ప్రారంభించి తమ కార్యకలాపాలను ప్రారంభించినట్లు మంత్రి తెలిపారు.
ఈ సందర్భంగా “తెలంగాణలో బౌద్ధ వారసత్వం – బావాపూర్ కుర్రు”పై 5 చిత్రాల పోస్ట్ కార్డ్ల సెట్, పెద్దపల్లి జిల్లా ధూళికట్ట తవ్వకాల్లో వెలుగు చూసిన “క్రీ.పూ. 2 వ శతాబ్దపు నాగముచ్చిలింద బౌద్ధ స్థూపం” పై ప్రత్యేక కవర్ , 2014 తర్వాత “ తెలంగాణ రాష్ట్రంలో పోస్టల్ విభాగంలో చోటు చేసుకున్న మార్పులు” పై రూపొందించిన బ్రోచర్ ను శ్రీ జి కిషన్ రెడ్డి ఇతర ప్రముఖులతో కలిసి విడుదల చేశారు.
హైదరాబాద్ పోస్ట్ మాస్టర్ జనరల్ డాక్టర్ పి.వి.ఎస్.రెడ్డి మాట్లాడుతూ తెలంగాణ రాష్ట్రం ఏర్పడి 9 సంవత్సరాలు పూర్తి చేసుకున్న సందర్భంగా తెచ్చిన ప్రత్యేక పోస్టల్ కవర్ రద్దు చేయకుండా 45 రూపాయ;లకు, రద్దు చేసిన తర్వా 45 రూపాయలకు అందుబాటులో ఉంటుందన్నారు.
“తెలంగాణలోని బౌద్ధ వారసత్వం – బావాపూర్ కుర్రు”పై పిక్చర్ పోస్ట్ కార్డ్ల ధర రూ. 200/-, రద్దు లేకుండా ధర రూ. 150/- గ నిర్ణయించామని తెలిపారు. అన్ని ఫిలాటెలిక్ బ్యూరోలలో  అమ్మకానికి అందుబాటులో ఉంటుంది.
హైదరాబాద్ హెడ్ క్వార్టర్ రీజియన్ పోస్ట్ మాస్టర్ జనరల్ శ్రీమతి టి ఎం శ్రీలత, డైరెక్టర్ ఆఫ్ పోస్టల్ సర్వీసెస్  శ్రీ కె ఎ దేవరాజ్, పురాతత్వ శాస్త్రవేత్త,ప్లీచ్ ఇండియా ఫౌండేషన్ సీఈఓ డాక్టర్ ఈ.శివారెడ్డి, న్యూరో సర్జన్ పురాతన నాణేల సేకరణదారుడు డాక్టర్ డి.రాజారెడ్డి, పోస్టల్ విభాగం సిబ్బంది, అధికారులు, లబ్ధిదారులు కార్యక్రమంలో పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 167.47 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 11.83 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,67,47,07,695
|
|
అందుబాటులోని నిల్వలు
|
|
11,83,06,396
167.47 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 11.83 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
సాంఘిక న్యాయం, మరియు సాధికారత మంత్రిత్వ శాఖ
ట్రాన్స్జెండర్ వ్యక్తులకు ఆవాస సౌకర్యాలు
నిరాశ్రయులైన, నిరుపేదలైన ట్రాన్స్జెండర్ల వ్యక్తుల ఆశ్రయం కోసం షెల్టర్ హోం ను ఏర్పాటు చేయడం సహా పలు సంక్షేమ చర్యలతో ఒక పథకాన్ని సామాజిక న్యాయం, సాధికారత శాఖ రూపొందిస్తోంది.
ట్రాన్స్జెండర్ల  కోసం 12 పైలెట్ షెల్టర్ హోమ్లను నిర్మించడమే కాక సమాజ ఆధారిత సంస్థలకు  గరిమ గృహాలను నిర్మించేందుకు ఆర్ధిక సహాయాన్ని అందించడాన్ని సామాజిక న్యాయం, సాధికారత మంత్రిత్వ శాఖ ప్రారంభించింది. ఈ పైలెట్ షెల్టర్ హోంలు మహారాష్ట్ర, ఢిల్లీ, పశ్చిమ బెంగాల్, రాజస్థాన్, బీహార్, చత్తీస్గఢ్, తమిళనాడు, ఒడిషాలలో ఉన్నాయి. నిరాశ్రయులు, పేదరికంలో ఉన్న ట్రాన్స్జండర్లకు సురక్షితమైన, భద్రత కలిగిన ఆశ్రయాన్ని అందించడం ఈ షెల్టర్ హోం ల ప్రధాన లక్ష్యం. ఈ షెల్టర్ హోంలు ఆహారం, వైద్యం, వినోద సౌకర్యాలతో పాటుగా ట్రాన్స్జెండర్ వ్యక్తులకు సామర్ధ్య నిర్మాణం/ నైపుణ్యాల అభివృద్ధి కార్యక్రమాలను అందిస్తాయి.
ఈ మంత్రిత్వ శాఖ ఎటువంటి పింఛను పథకాన్ని అమలు చేయడం లేదు. అయితే, గ్రామీణాభివృద్ధి మంత్రిత్వ శాఖ నేషనల్ సోషల్ అసిస్టెన్స్ ప్రోగ్రామ్ ని అమలు చేస్తోంది. ఇందులో భాగంగా, 3,384మంది ట్రాన్స్జెండర్లకు నెలవారీ పింఛనును అందిస్తున్నారు. ఈ సమాచారాన్ని సామాజిక న్యాయం, సాధికారత మంత్రిత్వ శాఖ సహాయ మంత్రి ఎ. నారాయణ స్వామి మంగళవారం నాడు లోక్సభకు ఇచ్చిన లిఖితపూర్వక సమాధానంలో పేర్కొన్నారు.
రక్షణ మంత్రిత్వ శాఖ
తూర్పు లద్దాఖ్లోని దెమ్చోక్ సెక్టార్లో చైనా సైనికుడిని అదుపులోకి తీసుకున్న భారత సైన్యం
వాస్తవాధీన రేఖను దాటి వచ్చిన, కార్పరల్ స్థాయిలో ఉన్న వాంగ్ యా లాంగ్ అనే చైనా సైనికుడిని, తూర్పు లద్దాఖ్లోని దెమ్చోక్ సెక్టార్లో గుర్తించిన భారత సైన్యం వెంటనే అతన్ని అదుపులోకి తీసుకుంది.
ఎత్తైన పర్వత ప్రాంతాల్లో ఉండే కఠినమైన చలి పరిస్థితుల నుంచి కాపాడే వెచ్చటి దుస్తులు, ఆక్సిజన్తో కూడిన వైద్యం, ఆహారం అతనికి భారత సైన్యం అందించింది.
తమ సైనికుడు తప్పిపోయినట్లు ఇప్పటికే చైనా సైన్యం నుంచి భారత సైన్యానికి సమాచారం అందింది.
నిబంధనల ప్రకారం అన్ని అధికారిక లాంఛనాలు పూర్తి చేసి, చుషుల్-మోల్డో సమావేశ ప్రాంతంలో చైనా సైనికుడిని ఆ దేశానికి భారత సైన్యం అప్పగించనుంది.
ప్రధాన మంత్రి కార్యాలయం
ప్రసిద్ధ కథకళి నర్తకి మిలేన సాల్వీని గారికన్నుమూత పట్ల సంతాపాన్ని వ్యక్తం చేసిన ప్రధాన మంత్రి
ప్రసిద్ధ కథకళి నర్తకి మిలేన సాల్వీని గారి కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో –
‘‘మిలేన సాల్వీని గారి ని భారతీయ సంస్కృతి పట్ల ఆమె కు గల ఉద్వేగాని కి గాను స్మరించుకోవడం జరుగుతుంది. కథకళి కి ఫ్రాన్స్ లో లోకప్రియత్వాన్ని పెంపొందింపచేయడం కోసం ఆమె అసంఖ్యాక ప్రయాసల కు నడుంకట్టారు. ఆమె మరణ వార్త నన్ను తీవ్రం గా బాధపెట్టింది. ఆమె కుటుంబానికి మరియు ఆమె శ్రేయోభిలాషుల కు కలిగిన శోకం లో నేను సైతం పాలుపంచుకొంటున్నాను. ఆమె ఆత్మ కు శాంతి ప్రాప్తించు గాక.’’ అని పేర్కొన్నారు.
వ్యవసాయ మంత్రిత్వ శాఖ
ఎన్ఐఆర్ఎఫ్ 2023 కింద వ్యవసాయ శాస్త్రాలలో అత్యుత్తమ ప్రతిభను కనబరచిన ఇండియన్ అగ్రికల్చరల్ రీసెర్చ్ ఇనిస్టిట్యూట్ 
హరిత విప్లవానికి నాంది పలికిన పూసా సంస్థ గా ప్రాచుర్యం పొందిన భారతీయ పరిశోధనా సంస్థ, వ్యవసాయం అనుబంధ రంగాల వర్గం కింద 2023వ సంవత్సరంలో నేషనల్ ఇనిస్టిట్యూషనల్ ర్యాంకింగ్ ఫ్రేమ్వర్క్  ర్యాంకింగులలో శిఖరాగ్ర స్థాయిని చేరింది.
నేషనల్ ఇనిస్టిట్యూషనల్ ర్యాంకింగ్ ఫ్రేమ్వర్క్  ఎనిమిదవ ఎడిషన్నుకేంద్ర విదేశీ వ్యవహారాలు & విద్య శాఖ సహాయ మంత్రి డాక్టర్ రాజ్కుమార్ రంజన్ సింగ్ 5 జూన్ 2023న ప్రకటించారు. ర్యాంకింగ్ల కసరత్తులో పాల్గొన్న దాదాపు 8,686 ఉన్నత విద్యా సంస్థ ల ర్యాంకింగ్లను ఎన్ఐఆర్ఎఫ్ విడుదల చేసింది. అంతకు ముందు, నాలుగు వర్గాలు, ఏడు విషయాంశ రంగాలు ఉండేవి. తొలిసారి వ్యవసాయం, అనుబంధ రంగాన్ని ఈ విషయాంశాలలో జోడించారు.
వ్యవసాయ పరిశోధన, విద్య, విస్తరణలలో శ్రేష్టతను సాధించాలన్న లక్ష్యానికి ఐఎఆర్ఐ కట్టుబడి ఉండటాన్ని కొనసాగిస్తోంది. గ్లోబల్ యూనివర్సిటీ  గా పరిణామం చెందే మార్గంపై సంస్థ ఇప్పటికే పయనిస్తోంది. వ్యవసాయం, కమ్యూనిటీ సైన్స్, బిటెక్ & బిటెక్  సహా 4 విభాగాలలో అండర్గ్రాడ్యుయేట్ కార్యక్రమాలను ప్రారంభించింది. నూతన విద్యా విధానం 2020కి అనుగుణంగా వృత్తి విద్యపై దృష్టి పెట్టేందుకు అనేక డిప్లొమా & సర్టిఫికెట్ కోర్సులను ప్రారంభించేందుకు ప్రణాళికలు సిద్ధం చేస్తోంది.
ఐఎఆర్ఐ అధ్యాపకుల కృషి, మేధస్సుతో పాటు సంస్థ డైరెక్టర్ & వైస్ ఛాన్సలర్ డాక్టర్ అశోక్ కుమార్ సింగ్ ప్రణాళిక, మార్గదర్శకత్వము, విద్యాశాఖ డీన్ & జాయింట్ డైరెక్టర్ డాక్టర్ అనుపమా సింగ్, అసోసియేట్ డీన్ డాక్టర్ అతుల్ కుమార్ అంకిత భావంతో చేసిన కృషి సంస్థ అగ్ర స్థానాన్ని సాధించడానికి ఎంతో దోహదం చేసింది.
డేర్  గౌరవ కార్యదర్శి & ఐసిఎఆర్ డిజి డాక్టర్ హింమాంశు పాఠక్, డిడిజి , డాక్టర్ ఆర్సి అగర్వాల్, డిడిజి  డాక్టర్ టిఆర్ శర్మల ప్రేరణ, మద్దతు, మార్గదర్శనాన్ని సంస్థ హృదయపూర్వకంగా గుర్తిస్తుంది.
కేంద్ర విదేశీ వ్యవహారాలు & విద్య శాఖల సహాయ మంత్రి డాక్టర్ రాజ్కుమార్ రంజన్ సింగ్ ఐఎఆర్ఊఐకు అవార్డును అందజేస్తారు.
విద్యుత్తు మంత్రిత్వ శాఖ
హిమాచల్ ప్రదేశ్ ముఖ్యమంత్రి సహాయ నిధికి కోటి రూపాయలు అందజేసిన ఎన్హెచ్ పిసి
ఎన్.హెచ్.పి.సి సిఎండి శ్రీ ఎ.కె.సింగ్, హిమాచల్ ప్రదేశ్ముఖ్యమంత్రి శ్రీ జైరామ్ ఠాకూర్కు ముఖ్యమంత్రి సహాయ నిధికి కోటి రూపాయల చెల్లింపు సూచన పత్రాన్ని ఎన్.హెచ్.పి.సి తరఫున సిమ్లాలో 23.01.2022 న అందజేశారు. ప్రకృతి వైపరీత్యాలు, లేదా రాష్ట్రంలో ఏదైనా విపత్తు సంభవించినపుడు ఈ మొత్తాన్ని బాధితులకు తక్షణ ఉపశమనం కలిగించేందుకు ,ప్రజలకు నష్టాన్ని తగ్గించేందుకు వినియోగిస్తారు. ప్రతికూల పరిస్థితులలో మానవతా సహాయంగా కూడా దీనిని వినియోగిస్తారు.
.
500 మెగా వాట్ల దుగర్ హైడ్రో ఎలక్ట్రిక్ ప్రాజెక్టు పనులను వేగవంతం చేయాల్సిందిగా ముఖ్యమంత్రి, ఎన్.హెచ్.పి.సి సిఎండిని కోరారు. ప్రాజెక్టు సత్వరం పూర్తి చేయడానికి అవసరమైన క్లియరెన్సులకు ఎన్.హెచ్పిసికి మద్దతు నివ్వనున్నట్టు ఆయన హామీ ఇచ్చారు. రాష్ట్రంలో పంప్డ్ స్టోరేజి ప్రాజెక్టులను చేపట్టవలసిందిగా ముఖ్యమంత్రి, ఎన్.హెచ్.పి.సిని కోరారు. ఈ సమావేశంలో హిమాచల్ ప్రదేశ్ ప్రభుత్వ ప్రధాన కార్యదర్శి రామ్ సుభాగ్ సింగ్ కూడా పాల్గొన్నారు.
ఆర్థిక మంత్రిత్వ శాఖ
ఆర్థిక అక్షరాస్యతపై ఢిల్లీలో 3వ జోనల్ స్థాయి ఆలిండియా క్విజ్ ను ఏర్పాటు చేసిన భారతీయ రిజర్వు బ్యాంకు.
పాఠశాల విద్యార్థులలో ఆర్థిక అక్షరాస్యతను పెంపొందించే లక్ష్యంతో రిజర్వు బ్యాంక్ ఆఫ్ ఇండియా , 3వ జోనల్ స్థాయి ఆలిండియా ఫైనాన్షియల్ లిటరసీ క్విజ్ను నిర్వహించింది.
ఇందులో ఢిల్లీ, జమ్ము కాశ్మీర్, ఉత్తరప్రదేశ్ రాష్ట్రాలకు చెందిన రాష్ట్రస్థాయి లో గెలుపొందిన విద్యార్థులు పాల్గొన్నారు.
ఈ క్విజ్ను మొదట బ్లాక్ స్థాయిలో ఆతర్వాత జిల్లా, రాష్ట్ర స్థాయిలో నిర్వహించారు. ఇందులో 8,9,10 తరగతులకు చెందిన ప్రభుత్వ పాఠశాలల విద్యార్థులు పాల్గొనేలా ప్రోత్సహించారు. విద్యార్థులలో ఆర్థిక అక్షరాస్యత, అవగాహనపై మరింత ఆసక్తి పెంచేందుకు ఈ కార్యక్రమం చేపట్టారు.
మొత్తం మీద, ఈ జోన్ కిందికి వస్తున్న రాష్ట్రాలు , కేంద్ర పాలిత ప్రాంతాలకు చెందిన 5,312 పాఠశాలలకు చెందిన , సుమారు 10,264 మంది బ్లాకు స్థాయి నుంచి ఈ పోటీలలో పాల్గొన్నారు. ఢిల్లీలో జరిగిన జోనల్ స్థాయిలో, ఎ.ఎస్.ఒ.ఎఎస్.ఇ సెక్టర్ 10, ద్వారకా, ఢిల్లీ, గవర్నమెంట్ హయ్యర్ సెకండరీ స్కూల్ పటుషాయి, సోగమ్ కుప్వారా, జమ్ము కాశ్మీర్, ప్రభుత్వ హయ్యర్ సెకండరీ స్కూల్ సుమూర్, లెహ్, లద్దాక్, ఎయుజిఐసి, రుద్రపూర్,
ఉత్తరాఖండ్, ప్రభుత్వ ఇంటర్ కాలేజి, ఫురసత్గంజ్, అమేథి, ఉత్తరప్రదేశ్. ఉన్నాయి. ఎ.ఎస్.ఒ.ఎస్.ఇ , సెక్టర్ 10, ద్వారక, ఢిల్లీకి చెందిన శ్రీ అమన్ గుప్త, శ్రీ ఉత్కర్ష్ సుధాకర్లు విజేతలుగా నిలిచారు. వీరిని ఆర్.బి.ఐ ఎగ్జిక్యుటివ్ డైరక్టర్ దీపక్ కుమార్ ఇతర ప్రముఖుల సమక్షంలో బహుమతి ప్రదానోత్సవ సభలో సత్కరించారు. ఈ పోటీలో విజేతలు జాతీయ స్థాయిలో ఆర్థిక అక్షరాస్యతకు సంబంధించి ఆలిండియా క్విజ్ పోటీలో పాల్గొనే అవకాశం పొందుతారు.
ఆర్థిక అక్షరాస్యత ఆర్థిక సమ్మిళతత్వానికి, కస్టమర్లకు సాధికారత కల్పించడానికి, వారు సమాచారంతో కూడిన నిర్ణయాలు తీసుకోవడానికి, తద్వారా వారు ఆర్థికంగా ప్రయోజనం పొందడానికి వీలు కల్పిస్తుంది.. ఆర్థిక సమ్మిళితత్వం అంటే ఇది ఆర్థిక సేవలు అందుబాటులో ఉండేలా, భద్రమైన, పారదర్శకత తో ఉండేలా చూస్తుంది. ఆర్థిక సమ్మిళితత్వాన్ని ముందుకు తీసుకుపోయేలో చూస్తూనే, ఆర్.బి.ఐ ఆర్థిక అక్షరాస్యత, వినియోగదారుల రక్షణకు తగిన చర్యలు తీసుకుంటోంది.
ఆర్థికంగా చైతన్యవంతమైన, దార్ధనికతతో కూడిన సాధికారత కలిగిన ఇండియా దిశగా ఆర్.బి.ఐ, ఇతర భాగస్వాములతో కలసి, ఆర్థిక విద్య కు సంబంధించి జాతీయ వ్యూహాన్ని 2020625 సంవత్సరానికి సంబంధఙంచి రూపొందించింది.
ఇది కంటెంట్, కెపాసిటి, కమ్యూనిటీ, కమ్యూనికేషన్, కొలాబరేషన్ వంటి అంశాలపై ప్రధానంగా దృష్టిపెడుతోంది.
ఎన్.ఎస్.ఎఫ్.ఇ డాక్యుమెంట్, ఆర్థిక రంగ రెగ్యులేటర్లు, భారత ప్రభుత్వ దార్శనికతకు మద్దతుగా ఉండేలా రూపొందించారు. ఇది సమాజంలోని వివిధ వర్గాల ప్రజలు
తమ సొమ్మును భద్రంగా నిర్వహించుకుంటూ , తమ భవిష్యత్తును తీర్చిదిద్దుకునేందుకు వీలుగా, వారు విజ్ఞానాన్ని, నైపుణ్యాలను, వైఖరులను , తమ ప్రవర్తనను, భవిష్యత్తుకు అనుగుణంగా తమ డబ్బును జాగ్రత్తగా మలచుకోవడానికి వీలుగా రూపొందించినది.
ఇలాంటి చర్యలు పిల్లలకు ఆర్థిక అక్షరాస్యతపై ఆసక్తి పెరగడానికి దోహదపడుతుంది. ఇది ఆధునిక సమాజంలో మెలగడానికి జీవన నైపుణ్యాలను అందిస్తుంది.
పిల్లలు అత్యంత సంక్లిష్ట సమాజంలో పెరుగుతున్నారు. అలాగే ఆర్థిక ప్రపంచంలో సాంకేతిక మార్పులు త్వరితగతిన వస్తున్నాయి. దీనివల్ల విద్యార్థులు తమ ఆర్ధిక వనరులను తాముగా జాగ్రత్తగా నిర్వహించుకోవలసి ఉంటుంది. తాము పెద్ద అయ్యే కొద్ది ఉద్యోగాలు, జీవనోపాధి అవకాశౄలు పొందుతూన్న క్రమంలో తమ ఆర్థిక వనరులను తామే నిర్వహించుకోవలసి ఉంటుంది.
భారత ప్రభుత్వ ప్రధాన శాస్త్రీయ సలహాదారు కార్యాలయం
జీ 20-చీఫ్ సైన్స్ అడ్వైజర్స్ రౌండ్ టేబుల్  ఏర్పాట్ల కోసం ప్రణాళికా సమావేశం భారత ప్రభుత్వ ప్రధాన శాస్త్రీయ సలహాదారు కార్యాలయం నిర్వహించింది.
ప్రతిపాదిత ఉన్నత-స్థాయి జీ 20-చీఫ్ సైన్స్ అడ్వైజర్స్ రౌండ్టేబుల్ కోసం ఎజెండా అంశాలు మరియు ప్రణాళికను చర్చించడానికి రౌండ్టేబుల్ ఏర్పాట్ల కోసం ప్రణాళికా సమావేశం శుక్రవారం, 2023 జనవరి 20, 2023న ఆన్లైన్ మోడ్లో జరిగింది
భారత ప్రభుత్వ ప్రిన్సిపల్ సైంటిఫిక్ అడ్వైజర్ కార్యాలయంలోని సైంటిఫిక్ సెక్రటరీ డాక్టర్  పర్వీందర్ మైనీ సమావేశానికి అధ్యక్షత వహించారు. అర్జెంటీనా, ఆస్ట్రేలియా, బ్రెజిల్, కెనడా, చైనా, యూరోపియన్ యూనియన్, ఫ్రాన్స్, జర్మనీ, ఇండోనేషియా, ఇటలీ, జపాన్, కొరియా, మెక్సికో, నెదర్లాండ్స్ , రష్యా, సౌదీ అరేబియా, దక్షిణాఫ్రికా, టర్కీ, యునైటెడ్ కింగ్డమ్, అమెరికా దేశాలకు ప్రాతినిధ్యం వహిస్తున్న సీనియర్ అధికారులు పాల్గొని, ఈ రౌండ్ టేబుల్  కోసం పరస్పర ఆసక్తి ఉన్న అంశాలపై వారి వ్యాఖ్యలు సూచనలను అందించారు
సమగ్ర ఆరోగ్యం, అందుబాటు లోకి విద్వాంసుల శాస్త్రీయ జ్ఞానం, అభివృద్ధి చెందుతున్న సాంకేతికతలు మరియు శాస్త్రీయ డేటా బదిలీ అనేవి జీ 20-సీ ఎస్ ఏ ఆర్ కోసం చర్చ సమయంలో ఉద్భవించిన చర్చనీయాంశ సూచిక.
జీ 20-సీ ఎస్ ఏ ఆర్ భారతదేశం జీ 20 అధ్యక్ష స్థానం హోదాలో రూపొందించబడిన ప్రభుత్వం నుండి ప్రభుత్వ స్థాయి చొరవ. ప్రపంచ శాస్త్ర సాంకేతిక విజ్ఞాన విధాన సమస్యల పై ఉద్దేశపూర్వకంగా చర్చించడానికి మరియు అభివృద్ధి చేయడానికి జీ 20 సభ్య దేశాలకు చెందిన చీఫ్ సైన్స్ అడ్వైజర్లను మరియు వారి సమానమైన స్థాయి ప్రతినిధులను, అలాగే ఆహ్వానించబడిన దేశాలను ఒకచోట చేర్చడం ఈ చొరవ యొక్క ప్రేరణ. ఈ చొరవ సమర్థవంతమైన మరియు పొందికైన విశ్వ శాస్త్ర విజ్ఞాన సలహా యంత్రాంగాన్ని ఏర్పాటు చేయడంలో కూడా సహాయపడుతుంది.
ఈ జీ 20-సీ ఎస్ ఏ రౌండ్టేబుల్లు శాస్త్రీయ పరిశోధన, సాంకేతికత అభివృద్ధి మరియు విస్తరణకు సంబంధించి దీర్ఘకాలంగా అపరిష్కృతంగా ఉన్న అలాగే తెలిసిన సమస్యలకు పరిష్కారాలను చర్చించడానికి మరియు సాధించడానికి సమర్థవంతమైన వేదికగా ఉంటాయి. జీ 20-సీ ఎస్ ఏ చొరవ ప్రధాన జీ 20 చట్రం కింద ఇతర వర్కింగ్ గ్రూప్లు చొరవలను పూర్తి చేస్తుంది మరియు పరస్పర దోహదకారి అవుతుంది.
“జీ 20 చీఫ్ సైన్స్ అడ్వైజర్స్ రౌండ్టేబుల్ని ఏర్పాటు చేయడం ద్వారా, మేము ప్రపంచ శాస్త్ర సాంకేతిక విజ్ఞాన విధాన సమస్యలను చర్చించడానికి సమర్థవంతమైన సంస్థాగత ఏర్పాటును సాధించాలనుకుంటున్నాము; మరియు ప్రపంచ శాస్త్ర సాంకేతిక విజ్ఞాన ఆవరణం ఎదుర్కొంటున్న సరిహద్దు సమస్యలకు అన్నింటికీ కాకపోయినా కొన్ని ప్రభావవంతమైన పొందికైన పరిష్కారాలు చూపాలనుకుంటున్నం”అని సమావేశంలో భారత ప్రభుత్వ ప్రిన్సిపల్ సైంటిఫిక్ అడ్వైజర్ కార్యాలయంలోని సైంటిఫిక్ సెక్రటరీ డాక్టర్ పర్వీందర్ మైని అన్నారు.
భారతదేశం జీ 20 అధ్యక్ష స్థానం హోదా సమయంలో, రెండు ఉన్నత-స్థాయి జీ 20- సీ ఎస్ ఏ ఆర్ సమావేశాలు నిర్వహించనున్నారు. మొదటి జీ 20- సీ ఎస్ ఏ ఆర్ సమావేశాలు మార్చి 26-28, 2023లో హైదరాబాద్లో మరియు 2వ జీ 20- సీ ఎస్ ఏ ఆర్ సమావేశాలు 2023 ఆగస్టు 27-29 మధ్య బెంగళూరులో జరగనున్నాయి.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఉమాంగ్ యాప్ కు మూడు సంవత్సరాలు
ఎంపిక చేసిన దేశాలలో ప్రారంభం ఉమాంగ్ అంతర్జాతీయ యాప్
విదేశాలలో నివసిస్తున్న భారతీయులకు ప్రయోజనం
కేంద్ర ఐటీ శాఖ మంత్రి అధ్యక్షతన ఆన్ లైన్ లో సమావేశం
ఉమాంగ్ యాప్ ను ఆవిష్కరించి మూడు సంవత్సరాలు పూర్తి చేసుకోవడం మరియు 2000 లకు పైగా సర్వీసులను అందుబాటులోకి తెచ్చిన సందర్భంగా కేంద్ర ఐటీ మరియు కమ్యూనికేషన్స్ న్యాయ శాఖా మంత్రి శ్రీ రవి శంకర్ ప్రసాద్ అధ్యక్షతన ఈ నెల 23వ తేదీ సాయంకాలం ఆరు గంటలకు ఆన్ లైన్ సమావేశం జరగనున్నది. యాప్ ను ఉపయోగిస్తున్న 20కి పైగా శాఖల నుంచి సలహాలను స్వీకరించి వారి అభిప్రాయాలను తెలుసుకోడానికి ఈ సమావేశాన్ని నిర్వహిస్తున్నారు. ఉమాంగ్ యాప్ ను ఉద్యోగుల భవిష్య నిధి సంస్థ , ప్రయోజనాలను ప్రత్యక్షంగా బదిలీ చేస్తున్న శాఖలు , ఉద్యోగుల భీమా సంస్థ, ఆరోగ్య, విద్య, వ్యవసాయం, పశుసంవర్ధక శాఖలతో పాటు స్టాఫ్ సెలక్షన్ కమిషన్లు ఉమాంగ్ యాప్ ను వినియోగిస్తున్నాయి. తాజాగా విదేశీ మంత్రిత్వ శాఖ సహకారంతో అమెరికా, కెనడా,యూకే , ఆస్ట్రేలియా, యూఏఈ , నెథర్లాండ్స , సింగపూర్, ఆస్ట్రేలియా మరియు న్యూజిలాండ్ దేశాలలో ఉమాంగ్ యాప్ ను విడుదల చేయాలని ప్రభుత్వం నిర్ణయించింది. 23వ తేదీన జరగనున్న సమావేశంలో దీనిని విడుదల చేస్తారు. దీనివల్ల కేంద్ర ప్రభుత్వ సేవలను విదేశాలలో చదువుతున్న విద్యార్థులు, ప్రవాస భారతీయులు, విదేశీ పర్యాటకులు పొందగలుగుతారు.ఉమాంగ్ లో పొందుపరచే ' భారత సంస్కృతీ' ద్వారా భారత సంస్కృతిని విదేశీయులకు తెలియచేయడానికి, భారతదేశం పట్ల విదేశీ పర్యాటకులకు ఆసక్తి కలిగించడానికి అవకాశం కలుగుతుంది.
ఉమాంగ్ మొబైల్ యాప్  ను భారతదేశ ప్రభుత్వం, ఏకీకృత, సురక్షితమైన, బహుళ-ఛానల్, బహుళ భాషా, బహుళ-సేవగా నిర్వహిస్తోంది. మొబైల్ అనువర్తనం. ఇది కేంద్రం మరియు రాష్ట్రాల యొక్క వివిధ సంస్థల యొక్క అధిక ప్రభావ సేవలకు అందుబాటులోనికి తెచ్చింది. .
ఉమాంగ్ ను నేషనల్ ఇ-గవర్నెన్స్ డివిజన్ , ఎలక్ట్రానిక్స్ ఐటి మంత్రిత్వ శాఖ అభివృద్ధి చేసింది.దీనిని నవంబర్ 23, 2017 న ప్రధానమంత్రి 163 సేవలతో జాతికి అంకితం చేశారు. . అందుబాటులోకి వచ్చిన కొద్ది వ్యవధిలోనే, ఫిబ్రవరి 2018 లో యూఏఈ లోని దుబాయ్ లో జరిగిన 6 వ ప్రపంచ ప్రభుత్వ సదస్సులో ఉమాంగ్ నాలుగు ప్రసిద్ధ అవార్డులను సాధించింది.
"పవర్ టు ఎమవర్" అనే డిజిటల్ ఇండియా నినాదంతో ప్రజలకు సులువుగా, త్వరగా ప్రభుత్వ సేవలను అందుబాటులోకి తీసుకుని రావాలన్న లక్ష్యంతో ఉమాంగ్ కు రూపకల్పన చేయడం జరిగింది.
ఉమాంగ్ ప్రస్తుతం 2039 సేవలను అందిస్తోంది. . ఉమాంగ్ ఎదురు లేకుండా మరింత ముందుకు సాగుతున్నది.
ఉమాంగ్ మొబైల్ యాప్ ఆండ్రాయిడ్, ఐ ఓ ఎస్ , అన్ని వెబ్ బ్రౌజర్లలలో అందుబాటులో ఉంది మరియు KaiOSజిఓ ఫీచర్ ఫోన్లలో ఎంపిక చేసిన 80 సర్వీసులను అందిస్తున్నది. దీనిని 3. 75 మందికి పైగా డౌన్ లోడ్ చేసుకున్నారు. దీని వినియోగిస్తున్న వారి సంఖ్య 2. 5 కోట్లకు పైగా వుంది. దీనికి కోట్ల సంఖ్యలో వినియోగదారులు 4కి పైగా రేటింగ్ ఇచ్చారు. 97183-97183కి మిస్సెద్ కాల్ ఇవ్వడం ద్వారా యాప్ ను డౌన్ లోడ్ చేసుకోవచ్చు మరియు ఈ క్రింది లింక్ ల నుండి డౌన్ లోడ్ చేయడానికి అందుబాటులో ఉంది
వెబ్: https: // web.umang.gov.in/web
Android: https: //play.google.com/stour / apps / details? id = in.gov.umang.negd.g2c
iOS: https: // apps.apple.com/in / app / umang / id123644857
వాణిజ్యం, పరిశ్రమల మంత్రిత్వ శాఖ
WTO సంస్కరణలపై ప్రపంచ వాణిజ్య సంస్థ 12వ మంత్రివర్గ సమావేశంలో శ్రీ పీయూష్ గోయల్ చేసిన ప్రకటన
ప్రపంచ వాణిజ్య సంస్థ సంస్కరణలపై థీమాటిక్ సెషన్ సందర్భంగా జెనీవాలో జరిగిన 12వ మంత్రివర్గ సమావేశంలో కేంద్ర వాణిజ్యం, పరిశ్రమలు, వినియోగదారుల వ్యవహారాలు, ఆహారం, ప్రజా పంపిణీ జౌళి శాఖ మంత్రి శ్రీ పీయూష్ గోయల్ చేసిన ప్రకటన సారాంశం ఈ విధంగా ఉంది:
" ప్రపంచ వాణిజ్య సంస్థ ప్రాథమిక లక్ష్యం సభ్యులైన, ముఖ్యంగా అభివృద్ధి చెందుతున్న దేశాలు , కనిష్టంగా అభివృద్ధి చెందిన దేశాల ఆర్థిక అభివృద్ధికి అంతర్జాతీయ వాణిజ్యం సాధనంగా మారగల యంత్రాంగాన్ని అందించడమే అని సభ్యులందరూ అంగీకరించాము.
అప్పీలేట్ బాడీలోని సంక్షోభాన్ని తీర్చేవిధంగా, ముఖ్యంగా సంస్కరణ అవసరాలకు మేము ప్రాధాన్యత ఇవ్వాలి, దీని పనితీరు మరింత పారదర్శకంగా, ప్రభావవంతంగా ఉండాలి, WTOను సంస్కరించడానికి అనేక సూచనలు సంస్థాగత నిర్మాణంలో ప్రాథమిక మార్పులకు దారితీయవచ్చు,. అభివృద్ధి చెందుతున్న దేశాల ప్రయోజనాలకు వ్యతిరేకంగా వ్యవస్థను వక్రీకరించడం జరగవచ్చు. అలాంటివి జరగకుండా జాగ్రత్తలు వహించాలి.
అందువల్ల, వివక్ష రహితం, అంచనా, పారదర్శకత సూత్రాలు, అన్నిటికంటే చాలా ముఖ్యమైనది, ఏకాభిప్రాయంతో నిర్ణయం తీసుకునే సంప్రదాయం, బహుళ పక్ష వాణిజ్య వ్యవస్థ అంతర్లీనంగా అభివృద్ధి చెందడానికి నిబద్ధత చాల అవసరం.
అటువంటి సంస్కరణ లన్నింటిలో, బహుపాక్షిక నియమాలు రూపొందించే ప్రక్రియలు దాటవేయ లేదని లేదా పలుచన చేయలేదని మేము నిర్ధారించుకోవాలి.
స్పెషల్, డిఫరెన్షియల్ ట్రీట్మెంట్  అనేది అభివృద్ధి చెందుతున్న సభ్యులందరికీ ఒప్పందం- హక్కు. అభివృద్ధి చెందుతున్న, అభివృద్ధి చెందిన సభ్యుల మధ్య అంతరాలు దశాబ్దాలుగా తగ్గలేదు కానీ వాస్తవానికి, అనేక రంగాలకు విస్తరించాయి. S&D నిబంధనలు, వాటికి అనుగుణంగా కొనసాగుతాయి.
ప్రస్తుత బహుపాక్షిక వ్యవస్థ ప్రధాన సూత్రాలకు బలమైన WTO సంస్కరణలకు, ఆధునికీకరణ ఎజెండాకు భారతదేశం గట్టిగా మద్దతు ఇస్తుంది. ఉరుగ్వే రౌండ్ ఒప్పందాలలో ఇప్పటికే ఉన్న అసమానతలను పరిష్కరించడానికి అనుకూలంగా ఉన్నాం.
ముగింపులో, చాలా మంది సభ్యుల ఆలోచనలు నేను విన్నప్పుడు నాకు అర్థమయ్యేది ఏమిటంటే, జనరల్ కౌన్సిల్ , దాని అనుబంధ సంస్థలలో సంస్కరణ ప్రక్రియ జరగాలని మనలో చాలా మంది సూచిస్తున్నారు, ఎందుకంటే జనరల్ కౌన్సిల్కు మంత్రుల తరపున వ్యవహరించే అధికారం ఉంది. WTO ప్రస్తుత సంస్థల అధికారాన్ని బలహీనపరిచే లక్ష్యంతో మంత్రులు సంస్కరణల చర్చలు జరగకూడదు. "